Zeci de locuințe din trei județe, percheziționate de oamenii legii. Patru persoane au fost arestate pentru trafic de droguri
Patru persoane din Vaslui au fost arestate pentru 30 de zile și alte două au fost plasate sub control judiciar pentru trafic de droguri.
Potrivit procurorilor DIICOT, timp de un an, suspecții au vândut substanțe interzise cu sume cuprinse între 80 și 500 de lei.
23 de locuințe din județul Vaslui, dar și din Galați și Ilfov au fost percheziționate.
În urma descinderilor au fost ridicate cantități însemnate de canabis, cocaină, ecstasy și substanțe posibil psihoactive.
În plus, au fost găsite două arme, aproape 25 de mii de lei și puțin peste opt sute de euro.
Sursa: Pro TV
Dată publicare:
01-05-2024 08:57